Mukojty kropačk

Mukojty kropačk (Primula farinosa) je rostlina ze swójby kropačkowych rostlinow  (Primulaceae). 

 Wopisanje 
Mukojty kropačk je trajne zelo, kotrež docpěwa wysokosć wot 10 hač 30 cm.

Łopjena steja w na spódku stejacej rozeće, su na hornim boku ćmowozelene a zwjetša njeprawidłownje zubate.

Kćěje wot meje hač julija. Lědma wonjacych 3 hač 15 kćenjow steji we zrunanych wokołkach a docpěwaja šěrokosć wot 0,8 hač 1,5 cm. Kćenja su čerwjenolila abo blědźe róžojte, njesu hłuboko zažłobjene kónčki a maja žółtu rynčku při póžěradłowym zachodźe. 

Łopjenowy delni bok, horni stołpikowy dźěl, kćenjowy stołpik a keluchi mučnje wopróšene wupadaja. 

 Stejnišćo 
Rosće w žórłojtych bahnach, bahnojtych łukach alpskeho předkraja a na kamjenjatych alpskich trawnikach. Preferuje mokre, wapnite, pochate abo bahnojte, často mochowe pódy.

 Rozšěrjenje 
Rostlina je w sewjernej Europje, hornjej Bayerskej, Jurje, Alpach a předkraju, Pyrenejach a Karpatach rozšěrjena.

 Noty 

 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 212 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 46 

Kategorija:Kropačkowe rostliny
Kategorija:Škitane rostliny